אותלו (ריברסי)

מספר משתתפים:2

גיל: 8-99

חוקים:

* **חלקי המשחק:** לוח [משבצות](https://he.wikipedia.org/w/index.php?title=%D7%9E%D7%A9%D7%91%D7%A6%D7%AA&action=edit&redlink=1) בעל n על m משבצות (המספר בדרך כלל הוא 8 על 8), עיגולים [שחורים](https://he.wikipedia.org/wiki/%D7%A9%D7%97%D7%95%D7%A8) ו[לבנים](https://he.wikipedia.org/wiki/%D7%9C%D7%91%D7%9F). בערכות קופסה המכילות את המשחק, יש בדרך כלל n\*m עיגולים שמצד אחד הם בצבע לבן ומצד שני הם בצבע שחור. משחק זה נפוץ מאוד גם על גבי [מחשב](https://he.wikipedia.org/wiki/%D7%9E%D7%97%D7%A9%D7%91) וגם באופן מקוון ב[אינטרנט](https://he.wikipedia.org/wiki/%D7%90%D7%99%D7%A0%D7%98%D7%A8%D7%A0%D7%98).
* **מטרת המשחק:** להפוך את צבעם של כלי היריב לצבע שלך, באמצעות סגירתם בכלים בצבע שלך. סגירה פירושה תחימת שורה, טור או אלכסון של עיגולים בצבע היריב משני קצותיה בעיגולים מהצבע שלך. לדוגמה: אם ישנו עיגול שחור ולידו עיגול לבן, השחקן השחור בתורו יוכל להניח עיגול שחור לצד הלבן (כך שתיווצר שורה בת 3 עיגולים), ולהופכו לשחור.
* **כללי המשחק:** המשחק מתנהל בתורות. עמדת הפתיחה היא 4 עיגולים במרכז, 2 לכל אחד. כל שחקן חופשי לשים עיגול מהצבע שלו בכל מקום פנוי לפי בחירתו. ישנן גרסאות בהן שחקן יכול לשחק רק אם יש באפשרותו להפוך עיגולים של היריב, אחרת הוא מוותר על תורו. בגרסאות אחרות השחקן יכול לשחק רק אם יש באפשרותו למקם כלי שלו במקום הצמוד לכלי שכבר מונח על הלוח.
* **סיום המשחק:** המשחק נגמר באחד משני מצבים: 1. כאשר כל הלוח מתמלא או כשאין מהלכים אפשריים נוספים לאף אחד מהצדדים, המנצח הוא מי שיש יותר עיגולים בצבע שלו. 2. כאשר כל הכלים המונחים על הלוח הם באותו צבע, גם אם הלוח אינו מלא, השחקן בצבע זה הוא המנצח.

דוגמאות לפתיחה של המשחק:

